Ηράκλειο, 10/ 11/ 2023

**ΔΕΛΤΙΟ ΤΥΠΟΥ**

**Εβδομάδα Ενημέρωσης για τα Βλαστοκύτταρα  
 από την Δημόσια Τράπεζα Ομφαλικών Βλαστοκυττάρων Κρήτης****[#StemCellAwarenessWeek2023](https://twitter.com/hashtag/StemCellAwarenessWeek2020?src=hashtag_click) #ΔωριζωΟμφαλικοΑιμα #WCBD23 #WorldCordBloodDay #DonateCordBlood**

***Φωταγωγήσεις από τις Περιφέρειες Κρήτης και Ν. Αιγαίου για την διάδοση του μηνύματος  
 δωρεάς του Ομφαλικού Αίματος   
Δράσεις Ενημέρωσης σε Περιφερειακές Ενότητες της Κρήτης και της Θεσσαλονίκης  
Ανανεωμένη διαδικτυακή Εικαστική Έκθεση***

***με την σύνεργασία της Δημόσιας Τράπεζας Ομφαλιοπλακουντικού Αίματος (ΟπΑ) της Αιματολογικής Κλινικής του Γ.Ν.Γ. Παπανικολάου***

Εβδομάδα ενημέρωσης από τις **13 έως τις 17 Νοεμβρίου** για τα **Βλαστοκύτταρα,** με αφορμή την **Παγκόσμια Ημέρα Ομφαλικού Αίματος - *World Cord Blood Day*** (15η Νοεμβρίου) διοργανώνεται - *για έβδομη συνεχή χρονιά* - από τη [**Δημόσια Τράπεζα Ομφαλικών Βλαστοκυττάρων Κρήτης** (ΔηΤΟΒ Κρήτης)](https://www.cordbloodbankcrete.gr/) της Αιματολογικής Κλινικής του ΠΑΓΝΗ, σε συνδιοργάνωση με **την Περιφέρεια Κρήτης** και **υπό την αιγίδα της 7ης Υγειονομικής Περιφέρειας** (ΥΠΕ)Κρήτης. Στις προγραμματιζόμενες δράσεις συμμετέχουν και φέτος και οι **τέσσερις Περιφερειακές Ενότητες της Κρήτης** - Ηρακλείου, Λασιθίου, Ρεθύμνου και Χανίων - η **Περιφέρεια Ν. Αιγαίου**, ο [**Δήμος Χανίων**](https://www.chania.gr/), η [**Ιατρική Σχολή**](http://www.med.uoc.gr/)του Πανεπιστημίου Κρήτης, η **Δημόσια** [**Τράπεζα**](https://aimatologiko-pap.gr/%CF%84%CE%BF%CE%BC%CE%B5%CE%AF%CF%82/%CE%B4%CE%B7%CE%BC%CF%8C%CF%83%CE%B9%CE%B1-%CF%84%CF%81%CE%AC%CF%80%CE%B5%CE%B6%CE%B1-%CE%B2%CE%BB%CE%B1%CF%83%CF%84%CE%BF%CE%BA%CF%85%CF%84%CF%84%CE%AC%CF%81%CF%89%CE%BD/) **Ομφαλιοπλακουντικού Αίματος (ΟπΑ)** **της Αιματολογικής Κλινικής του** **Γ.Ν.Γ. Παπανικολάου στη Θεσσαλονίκη**, τo Γραφείο Σχολικών Δραστηριοτήτων της **Διεύθυνσης** [**Δευτεροβάθμιας**](http://dide.ira.sch.gr/new/) **Εκπαίδευσης** Ν. Ηρακλείου, ο Σύλλογος Εθελοντικής Προσφοράς και Στήριξης Χανίων ‘[**Ορίζοντας**](https://www.orizondas.gr/)’, ο Σύλλογος Εθελοντών Αιμοδοτών Ν.Χανίων ‘[**Αγ. Ιωάννης**](https://www.facebook.com/agioannis)’ , ο Σύλλογος φίλων της Αιματολογικής Κλινικής Ηρακλείου ‘[**Αναγέννηση**](https://www.syllogos-anagennisi.gr/)’ και με την υποστήριξη του Συλλόγου ‘[**Υποστηρικτές Μητρικού Θηλασμού Χανίω**ν’](https://www.facebook.com/xaniathilasmos).

Οι δράσεις της Εβδομάδας Ενημέρωσης έχουν σκοπό την ευρύτερη ενημέρωση και την ευαισθητοποίηση για την αξία της δωρεάς του ομφαλικού αίματος, αλλά και την ανάδειξη των θεραπευτικών δυνατοτήτων και εφαρμογών.

Την **Δευτέρα 13 Νοεμβρίου**, στις 7:00 μ.μ. το **κτίριο της** [**Περιφέρειας Κρήτης**](https://www.crete.gov.gr/)θα φωταγωγηθεί στα χρώματα της ΔηΤΟΒ Κρήτης για τον εορτασμό της Παγκόσμιας Ημέρας Ομφαλικού Αίματος, σηματοδοτόντας παράλληλα την έναρξη των δράσεων της Εβδομάδας Ενημέρωσης. Παράλληλες δράσεις φωταγώγησης θα πραγματοποιηθούν – *για δεύτερη χρονιά* - και απο τις **τέσσερις** **Περιφερειακές Ενότητες της Κρήτης** καθώς και από την [**Περιφέρεια Ν. Αιγαίου**](https://www.pnai.gov.gr/), φωτίζοντας το **κτίριο της Περιφέρειας στο νησί της Ρόδου**, παρουσία του Περιφερειάρχη **Γιώργου Χατζημάρκου** και της Αντιπεριφερειάρχη Υγείας και Κοινωνικής Μέριμνας Νοτίου Αιγαίου, **Χαρούλα Γιασιράνη.**

O Εντεταλμένος Περιφερειακός Σύμβουλος Δημόσιας Υγείας της Περιφέρειας Κρήτης, **Λάμπρος Ν. Βαμβακάς,** δήλωσε: *« Για μία ακόμη χρονιά η Περιφέρεια Κρήτης στέκεται αρωγός στην προώθηση και διάδοση της αξίας της δωρεάς ομφαλικών βλαστοκυττάρων από την ΔηΤΟΒ Κρήτης, προάγοντας την εθελοντική προσφορά ώστε μέσα από το έργο των Δημοσίων Τραπεζών, πρωτοπόρες θεραπείες και εφαρμογές να μπορούν να διατίθενται προς τους συμπολίτες μας. Η ΔηΤΟΒ Κρήτης της Αιματολογικής Κλινικής ΠΑΓΝΗ ήδη ενισχύει με το έργο της τον τομέα των νέων κυτταρικών θεραπειών στην Κρήτη, και η προσπάθεια αυτή πρέπει να ενισχυθεί έμπρακτα απ’ όλους μας ώστε να συνεχίσει να υπηρετεί τον τόπο μας».*

Η Εντεταλμένη σύμβουλοςεπί των θεμάτων Εθελοντισμού και διασύνδεσης με φορείς και οργανώσειςτης Περιφέρειας Κρήτης,**Γεωργία Μηλάκη** δήλωσε: *«Είναι σημαντικό να καλλιεργούμε συνείδηση εθελοντισμού και ενεργούς προσφοράς σε πράξεις δωρεάς που χαρίζουν ζωή στους συνανθρώπους μας. Και ειναι ιδιαίτερα σημαντικό αυτό να αποτελεί δεύτερη φύση μας, απο νεαρή ηλικία. Γι’αυτό και εμείς όλοι ως Περιφέρεια Κρήτης επιθυμούμε να προάγουμε αυτήν την συνείδηση και να ευαισθητοποιήσουμε τους συμπολίτες μας για τις πολλαπλές θεραπευτικές ιδιότητες του ομφαλικού αίματος και την αξία της δωρεάς του».*

Ο Διοικητής της 7ης ΥΠΕ Κρήτης, **Νεκτάριος** **Παπαβασιλείου, δήλωσε:***«Είμαστε παρόντες για μία ακόμη χρονιά για να υπογραμμίσουμε την επιτακτική ανάγκη συνεχούς ενίσχυσης της εθελοντικής δωρεάς ομφαλικού αίματος ώστε να αυξάνεται η πιθανότητα εύρεσης συμβατών δοτών για χρήση στις μεταμοσχεύσεις, αλλά και ενίσχυσης των περιφερειακών νοσοκομέιων, για την συνέχιση παροχής των θεραπευτικών εφαρμογών και υπηρεσιών που προσφέρονται, όπως απο το ΠΑΓΝΗ».*

Ο Διοικητής του Πανεπιστημιακού Γενικού Νοσοκομείου Ηρακλείου (ΠΑΓΝΗ), Καθηγητής **Γιώργος Χαλκιαδάκης**, επεσήμανε ότι: *«Η ΔηΤΟΒ Κρήτης αποδεικνύει έμπρακτα, μέσα από συνεργατικές δράσεις, τη συνεχή δέσμευση για υπηρεσίες υψηλού επιστημονικού επιπέδου και θεραπειών, μέσα από το δημόσιο σύστημα υγείας, εμπλουτίζοντας το ακατάπαυστο έργο της Αιματολογικής Κλινικής και του νοσοκομείου, για το οποίο είμαστε ιδιαίτερα υπερήφανοι».*

Για την Εβδομάδα Ενημέρωσης για τα Βλαστοκύτταρα η Αντιπεριφερειάρχης Υγείας και Κοινωνικής Μέριμνας Νοτίου Αιγαίου, **Χαρούλα Γιασιράνη**, δήλωσε: «*Η Περιφέρεια Νοτίου Αιγαίου αναζητά εντός και εντός των ορίων της δράσεις ευαισθητοποίησης και εθελοντισμού, ιδιαίτερα στον τομέα της υγείας που αποτελεί την ύψιστη προτεραιότητά μας. Για δεύτερη χρονιά* *ενώνουμε τις δυνάμεις μας με την Περιφέρεια Κρήτης και τη ΔηΤΟΒ Κρήτης με στόχο την ευαισθητοποίηση και ενημέρωση των πολιτών για τη χρησιμότητα του ομφαλικού αίματος, ώστε αυτό το πολύτιμο για τη ζωή αγαθό, να δωρίζεται για τους συνανθρώπους μας με αιματολογικές ασθένειες ή εκφυλιστικά νοσήματα και ν’ αξιοποιείται για καινοτόμες θεραπείες».*

Ο Διευθυντής της Δημόσιας Τράπεζας Ομφαλιοπλακουντικού Αίματος (ΟπΑ) της Αιματολογικής Κλινικής του Γ.Ν.Γ. Παπανικολάου, **Δρ. Δαμιανός Σωτηρόπουλος** είπε: *«Συμμετέχουμε στην Εβδομάδα Ενημερώσης με αφορμή την Παγκόσμια Ημέρα Ομφαλικού Αίματος ενεργά, με την ενημέρωση συνεργατών και συλλόγων, σχολείων, εργαζομένων, και μελλοντικών γονέων με στόχο την δραστηριοποίηση για την δωρεά ΟπΑ ώστε να σώζουμε όλο και περισσότερους συνανθρώπους μας που χρίζουν μεταμόσχευσης ή κυτταρικών θεραπειών».*

Η Καθηγήτρια Αιματολογίας και Διευθύντρια της Αιματολογικής Κλινικής ΠΑΓΝΗ και της ΔηΤΟΒ Κρήτης, **Ελένη Παπαδάκη**, ανέφερε: *«Είναι χαρά μας που και εφέτος πραγματοποιούμε για έβδομη συνεχή χρονιά την Εβδομάδα Ενημέρωσης* *για τα βλαστοκύτταρα και το ομφαλικό αίμα, με τη σύμπραξη φέτος της* *Δημόσιας Τράπεζας Ομφαλιοπλακουντικού Αίματος (ΟπΑ) της Αιματολογικής Κλινικής του Γ.Ν «.Γ.* [*Παπανικολάου*](https://aimatologiko-pap.gr/%CF%84%CE%BF%CE%BC%CE%B5%CE%AF%CF%82/%CE%B4%CE%B7%CE%BC%CF%8C%CF%83%CE%B9%CE%B1-%CF%84%CF%81%CE%AC%CF%80%CE%B5%CE%B6%CE%B1-%CE%B2%CE%BB%CE%B1%CF%83%CF%84%CE%BF%CE%BA%CF%85%CF%84%CF%84%CE%AC%CF%81%CF%89%CE%BD/)*» στη Θεσσαλονίκη. Η Παγκόσμια αυτή ημέρα μας φέρνει όλους πιο κοντά, δίδοντας μας την ευκαιρία να αναδείξουμε τον ιδιαίτερα σημαντικό ρόλο των Δημοσίων Τραπεζών ομφαλικού αίματος στο δημόσιο σύστημα υγείας, για την διασφάλιση της υγείας του πληθυσμού σε επίπεδο Μεταμοσχεύσεων, Κυτταρικών θεραπειών και Αναγεννητικής Ιατρικής. Τονίζουμε για ακόμη μία φορά την ανάγκη για ενίσχυση του Δημοσίου συστήματος υγείας με ισότιμη και έγκαιρη προσβασιμότητα σε θεραπείες, καθώς και στοχευμένες πολιτικές αύξησης Δοτών αρχέγονων αιμοποιητικών κυττάρων. Ευχαριστούμε την Περιφέρεια Κρήτης, καθώς επίσης το ΠΑΓΝΗ και την 7η ΥΠΕ για τη διαρκή στήριξη τους στο έργο της ΔηΤΟΒ Κρήτης, όπως και την Περιφέρεια Ν.Αιγαίου και όλους τους συλλόγους και συνεργάτες, για την ενεργή σύμπραξη τους στην διάδοση του μηνύματος ζωής μέσα από τη δωρεά ομφαλικού αίματος».*

**Δράσεις Εβδομάδας Ενημέρωσης σε Κρήτη, Ρόδο και Θεσσαλονίκη**

Η Εβδομάδα ξεκινάει την **Δευτέρα 13 Νοεμβρίου** με τις επισκέψεις των Σχολείων Δευτεροβάθμιας Εκπαίδευσης για να ενημερωθούν για το εξελισσόμενο επιστημονικό πεδίο των Βλαστοκυττάρων και των εφαρμογών τους στην Ιατρική και τη Βιολογία, καθώς και στις διαδικασίες της ΔηΤΟΒ Κρήτης, από το Επιστημονικό προσωπικό της ΔηΤΟΒ Κρήτης και το**Ερευνητικό Εργαστήριο Μελέτης Αιμοποίησης της Ιατρικής Σχολής.**Η δράση οργανώνεται σε συνεργασία με το **Γραφείο Σχολικών Δραστηριοτήτων** [**Διεύθυνσης Δευτεροβάθμιας Εκπαίδευσης**](http://dide.ira.sch.gr/new/) **Ν. Ηρακλείου**, με τη συμμετοχή πάνω από **εκατό (100) μαθητών απο τέσσερα (4) Λύκεια.** Επίσης, τέσσερις (4) μαθητές των Λυκείων που θα συμμετέχουν στο παραπάνω πρόγραμμα, θα έχουν τη δυνατότητα, όπως κάθε χρόνο, να εκπαιδευτούν στο Εργαστήριο Μελέτης Αιμοποίησης της Ιατρικής Σχολής, για ένα μήνα τον Ιούνιο/Ιούλιο 2024.

Επίσης, καθ’όλη την Εβδομάδα, το ευρύ κοινό - για έκτη συνεχή χρονιά - μπορεί να επισκεφτεί [**διαδικτυακά**](https://www.artsteps.com/view/5fa33ac948e0fe016ee9a2be) την ανανεωμένη, με νέα έργα, **Εικονική Εικαστική Έκθεση** ιατρών και φοιτητών της Ιατρικής Σχολής του Πανεπιστημίου Κρήτης και Πανεπιστημίων του Εξωτερικού *«Multipotent colors: Painting for the Stem Cells Awareness Week»* η οποία μέσα από την τέχνη φέρνει στο προσκήνιο τις ερευνητικές και κλινικές εφαρμογές των βλαστοκυττάρων και την αξία της δωρεάς του ομφαλικού αίματος, διαδίδοντας το μήνυμα της χρησιμότητας τους, και διεύρυνσης της έρευνας και των κλινικών τους εφαρμογών, όπως εξηγεί ο εμπνευστής και συντονιστής της Έκθεσης Δρ. **Χρήστος Τσαγκάρης**.

Την **Τετάρτη 15 Νοεμβρίου,** το **επιστημονικό προσωπικό της ΔηΤΟΒ Κρήτης** θα πραγματοποιήσει δράση ενημέρωσης και ευαισθητοποιήσης στο ΠΑΓΝΗ απο τις **13.00-14.00** για την δωρεά οφαλικού αίματος όπου οι ενδιαφερόμενοι, κυρίως μέλλουσες μητέρες και νεαρά ζευγάρια, θα μπορούν να συνομιλήσουν με τους επιστήμονες, να λάβουν έντυπο πληροφοριακό υλικό και πληροφορίες για τα [**σεμινάρια προς τους μελλοντικούς γονείς**](https://www.cordbloodbankcrete.gr/?page_id=4617) που διοργανώνονται διαδικτυακά κάθε μήνα.

**Παράλληλες δράσεις Ενημέρωσης**

Στα **Χανιά**, στις **16 Νοεμβρίου**, οι Σύλλογοι Εθελοντών Αιμοδοτών Ν.Χανίων **‘**[**Αγ. Ιωάννης**](https://www.facebook.com/agioannis)**’** και ο Σύλλογος Εθελοντικής Προσφοράς και Στήριξης **‘**[**Ορίζοντας**](https://www.orizondas.gr/)**’** , σε συνεργασία με τον **Δήμο Χανίων**, θα πραγματοποιήσουν εκδήλωση ***«Βλαστοκύτταρα, το θαυματουργό Δώρο Ζωής»*** για το ευρύ κοινό**, στο Μεγάλο Αρσενάλι (ΚΑΜ) – Παλιό Λιμάνι** στις **18.30**, για την σπουδαιότητα της δωρεάς ομφαλικού αίματος, με ομίλιες, διάθεση ενημερωτικού υλικού και πληροφορίες από το προσωπικό των Συλλόγων και της ΔηΤΟΒ Κρήτης. Παράλληλα **θα βράβευτούν** **οι δότες Ομφαλικού Αίματος** από τα Χανιά.

**Στην Θεσσαλονίκη**

Καθόλη την Εβδομάδα Ενημέρωσης, η Δημόσια Τράπεζα ΟπΑ της Αιματολογικής Κλινικής του Γ.Ν.Γ. Παπανικολάου θα πραγματοποιεί δράσεις ενημέρωσης:

* σε δημόσια και ιδιωτικά μαιευτήρια, καθώς και ενημέρωση των εργαζομένων του Μαιευτηρίου «ΓΕΝΕΣΙΣ»
* με την ανάρτηση [**αφίσας**](https://www.cordbloodbankcrete.gr/?p=6692) για την δωρεά ομφαλικού αίματος
* με την [**δραστηριοποίηση**](https://www.cordbloodbankcrete.gr/?p=6692) αιμοδοτικών συλλόγων για την διάθεση κυτίων της Δημόσιας Τράπεζας ΟπΑ της Αιματολογικής Κλινικής του Γ.Ν.Γ. Παπανικολάου για την συλλογή ομφαλικού αίματος σε έγκυες γυναίκες
* με την κοινοποιήση στo Facebook ([**https://www.facebook.com/cb.thessaloniki**](https://www.facebook.com/cb.thessaloniki)) ενημερωτικού [**κειμένου**](https://www.cordbloodbankcrete.gr/?p=6692) σχετικά με την δωρεά ομφαλικού αίματος και του ρόλου των Δημοσίων Τραπεζών ΟπΑ, καθώς και διάθεση της ομιλίας του Διευθυντή της Δημόσιας Τράπεζας Ομφαλιοπλακουντικού Αίματος (ΟπΑ) της Αιματολογικής Κλινικής του Γ.Ν.Γ. Παπανικολάου **Δρ Δαμιανού Σωτηρόπουλου** για το συνολικό έργο της Τράπεζας
* σε σχολεία Πρωτοβάθμιας και Δευτεροβαθμιας Εκπαίδευσης για την Παγκόσμια Ημέρα Ομφαλικού Αίματος

Οι εκδηλώσεις της Εβδομάδας Ενημέρωσης αποτελούν μέρος του δικτύου εκδηλώσεων που πραγματοποιούνται σε παγκόσμιο επίπεδο για την Παγκόσμια Ημέρα Ομφαλικού Αίματος.

**Για επικοινωνία με τη ΔηΤΟΒ Κρήτης:** [**info@cordbloodbankcrete.gr**](mailto:info@cordbloodbankcrete.gr) **, Tηλ.** 2810-394726, 6930847253  
**Επικοινωνία για ΜΜΕ και δημοσιογράφους:** [**press@cordbloodbankcrete.gr**](mailto:press@cordbloodbankcrete.gr)  
[#StemCellAwarenessWeek2023](https://twitter.com/hashtag/StemCellAwarenessWeek2020?src=hashtag_click) #WCBD23 #WorldCordBloodDay #ΔωριζωΟμφαλικοΑιμα   
#ΔηΤΟΒΚρητης #Περιφερεια\_Κρητης #creteregion #RegionOfSouthAegean #DonateCordBlood   
#ΟμφαλικοΑιμα #Βλαστοκυτταρα   
#itsnotasecretanymore #JohnAtHisBest #JohnwonTHErace #OlinaforCBBC **Ακολουθείστε τη ΔηΤΟΒ Κρήτης Facebook** [**@cordbloodbankcrete.gr**](https://www.facebook.com/cordbloodbankcrete.gr/) **X(twitter)** [**@PublicCBBC**](https://twitter.com/PublicCBBC)

**YouTube** [**Cord Blood Bank Crete**](https://www.youtube.com/channel/UCtz1Y3peWByrkCsRwshkl9g/playlists)

**Σχετικά links:**

[**Κοινό Δελτίο Τύπου**](https://www.cordbloodbankcrete.gr/?p=6707) **για την κοινή δράση Φωταγώγησης και δηλώσεις από την Περιφέρεια Κρήτης, την Περιφέρεια Ν.Αιγαίου και την ΔηΤΟΒ Κρήτης** για την Παγκόσμια Ημέρα Ομφαλικού Αίματος *(διαθέσιμο μετα τις 19.30 στις 13-14/11)*

[**Φωτογραφίες** **Κοινής Δράσης** **Φωταγώγησης**](https://www.cordbloodbankcrete.gr/?p=6690) του Κεντρικού Κτιρίου της **Περιφέρειας Κρήτης** και των Περιφερειακών Ενοτήτων **Ηρακλείου, Λασιθίου, Ρεθύμνης, Χανίων** και της **Περιφέρειας** **Ν.Αιγαίου** *(διαθέσιμες μετά τις 19.30 στις 13/11)*

[**Φωτογραφίες Δράσεων** **και Ενημερωτικού υλικού**](https://www.cordbloodbankcrete.gr/?p=6692) της Δημόσιας Τράπεζας ΟπΑ της Αιματολογικής Κλινικής του **Γ.Ν.Γ. Παπανικολάου**

[**Εικονική Έκθεση**](https://www.artsteps.com/view/5fa33ac948e0fe016ee9a2be) **Ιατρών** και **Φοιτητών** της Ιατρικής Σχολής Παν/μίου Κρήτης και Παν/μίων Εξωτερικού

**Λογότυπο** WCBD[**εδώ**](https://www.cordbloodbankcrete.gr/images/world_cord_blood_day_2021.gif)**και**[**εδώ**](https://www.worldcordbloodday.org/uploads/7/4/6/3/74635759/world_cord_blood_day_2021.jpg)

[**Φωτογραφίες Δράσεων**](https://www.cordbloodbankcrete.gr/?p=6695) Συλλόγων ‘**Ορίζοντα**’, ‘**Αγ. Ιωάννη’**

[**Επίσημο Τραγούδι**](https://t.co/lFy3OBA3A4?amp=1) της ΔηΤΟΒ Κρήτης Επίσης, για την αξία της δωρεάς του ομφαλικού αίματος δίδοντας ενα αισιόδοξο μήνυμα ελπίδας μέσα απο την εθελοντική προσφορά και την γέννηση ενός παιδιού.  
**[Εικονική ξενάγηση](https://youtu.be/b0Vx8rwP1IU)** στη ΔηΤΟΒ Κρήτης